Diari Oficial de la Generalitat Valenciana


Sumari del DOGV 6370, del 06-10-2010 (2010/10566)

Informació pública de la proposta de declaració de la zona coneguda com a Isaac Peral com a zona acústicament saturada.
-----------------------------------------------------------------------------------------------------------------------

### Dades del document

Número de DOGV
:   6370

Data del DOGV
:   06-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/10696


Organisme emissor
:   Ajuntament de L'Eatim El Perelló

Tipus de document
:   Anunci

Informació pública de la proposta de declaració de la zona coneguda com a Isaac Peral com a zona acústicament saturada. [2010/10408]  
Per haver-se efectuat modificacions substancials a la proposta de declaració de zona acústicament saturada inicialment acordada per esta entitat local en la sessió de 13 de novembre de 2008, que es va sotmetre a informació pública per mitjà de la inserció d'anuncis en el Diari Oficial de la Comunitat Valenciana número 5916, de 18 de desembre de 2008 i en el diari Levante - El Mercantil Valenciano de data 20 de desembre de 2008. D'acord amb el que disposen els articles 29.2 de la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, 22.3 del Decret 104/2006, de 14 de juliol, del Consell, de planificació i gestió en matèria de contaminació acústica, i segons allò que s'ha acordat per la Junta Veïnal d'esta entitat local en la sessió ordinària celebrada el dia 9 de setembre de 2010, s'obri un període d'informació pública per un termini de 30 dies, comptats a partir de l'endemà de la data de la publicació del present anunci en el Diari Oficial de la Comunitat Valenciana, a fi de que qualsevol persona puga examinar el contingut de la proposta de declaració de la zona coneguda com a Isaac Peral com a zona acústicament saturada, i formular davant d'esta entitat local totes les al·legacions que estime convenients respecte d'això, donant audiència, així mateix, dins del dit període d'informació pública, a les organitzacions o associacions que representen col·lectius o interessos socials que puguen veure's afectats.  
El contingut íntegre de la dita proposta serà accessible a les persones, organitzacions o associacions mencionades, en les oficines d'esta entitat local.  
Així mateix, i conforme a l'esmentat acord adoptat per la Junta Veïnal, s'indica a continuació el règim de mesures correctores proposades aplicables en la zona objecte de la proposta de declaració com a zona acústicament saturada, contingut en l'esmentada proposta:  
1. No es procedirà de forma generalitzada al tancament del trànsit dels carrers inclosos en la proposició de ZAS, per estimar-se actualment que podria ser contraproduent, però sí en casos d'excepcionalitat, i sempre amb caràcter temporal, l'administració local podrà aplicar restriccions puntuals del trànsit en alguns d'estos carrers.   
2. Les activitats d'oci ubicades en la dita zona exerciran la seua activitat d'acord a l'horari corresponent a la seua llicència d'activitat, i que correspondrà en tot cas amb l'horari establit per a cada anualitat en l'orde de la Conselleria de Governació, per la qual es regulen els horaris d'espectacles públics, activitats recreatives i establiments públics.   
I es fixa l'horari de tancament dels espectacles públics, activitats recreatives i establiments públics que a continuació s'indica:   
- Cafés teatre, Cafés concert, Cafés cantant, pubs i karaokes, sales d'exhibicions especials: el tancament es produirà a les 03.30 hores.   
- Salons recreatius de màquines d'atzar, tipus a i B: el tancament es produirà a les 01.00 hores.  
- Salons ciber i semblants: el tancament es produirà a les 24.00 hores.   
- Activitats recreatives i d'atzar: el tancament es produirà a les 01.00 hores.  
- Cibercafé, restaurants, café, bar i cafeteries: el tancament es produirà a les 01.30 hores.   
No obstant això, durant l'època estival (període comprés entre el 18 de juny i 19 de setembre) l'Ajuntament podrà prolongar l'horari general de finalització d'establiment per als divendres, dissabtes i vespres de festiu, en els termes que fixe l'orde corresponent; de la mateixa manera, amb caràcter excepcional i per a supòsits, zones o dates concretes, l'Ajuntament podrà autoritzar una ampliació de l'horari general, fins una hora, amb motiu de festes locals i patronals, tot això de conformitat amb l'orde de la Conselleria de Governació, per la qual es regulen els horaris d'espectacles públics, activitats recreatives i establiments públics.   
3. Es concediran les sol·licituds de llicències de taules i cadires, en terrasses, per a aquelles activitats ubicades en la dita zona que posseïsquen llicència d'activitat adequada a la normativa vigent i siga quin siga la seua classificació i qualificació. Els horaris seran establits per l'administració local basant-se en els marcs legals que anualment aprove la Conselleria de Governació.  
4. Els locals amb llicència de pub hauran de disposar de la corresponent auditoria acústica segons la Llei 7/2002 i Decret 266/2004, i exerciran la seua activitat amb les portes i finestres tancades, havent de disposar de doble porta equipada amb moll de retorn que garantisca el tancament i l'aïllament exterior del local o edifici, i estar dotats d'instal·lació d'aire condicionat.   
5. S'adoptarà, com a mesura correctora, la instal·lació de limitadors de potència acústica (90dB(A)) en els locals amb ambientació musical.  
El que es fa públic per a general coneixement.  
El Perelló, 17 de setembre de 2010.- L'alcalde pedani: José Miguel Fos Alberola.